Калі паглядзець на нацыянальную эканоміку, мы вельмі залежым ад энергарэсурсаў. Ёсць дзяржаўная праграма, каб зрабіць наш энергетычны баланс больш устойлівым і выйсці на 25 працэнтаў мясцовай энергетыкі. Невыпадкова рэалізоўваецца і праект па будаўніцтве атамнай электрастанцыі. Але альтэрнатыўная энергетыка, асабліва на мясцовым узроўні, вельмі важная. Сёння гэтыя пытанні дэлегаваныя мясцовым уладам. І ў нас ужо ёсць мясцовыя электрастанцыі, якія працуюць на розных альтэрнатыўных відах паліва. Ёсць і прадпрыемствы па перапрацоўцы адходаў. На жаль, мы тут асабліва не ведаем тэхналогій у адрозненне ад, скажам, прамыслова развітых краін, якія займаюцца гэтым ужо апошнія сорак гадоў. Ёсць нямецкія і шведскія тэхналогіі, якія мы можам запазычваць і выкарыстоўваць. Гэта таксама вельмі добры і цікавы аб’ект для інвестыцый.